Diari Oficial de la Generalitat Valenciana


Sumari del DOGV 3922, del 22-01-2001 (2001/247)

Convocatòria per a proveir en propietat, mitjançant oposició, sis places de bomber, vacants en la plantilla de funcionaris d'aquest ajuntament, pertanyents a l'escala d'administració especial, subescala serveis especials, classe extinció d'incendis, enquadrades en el grup D.
-----------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3922

Data del DOGV
:   22-01-2001

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2001/247


Data del document
:   05-12-2000

Organisme emissor
:   Ajuntament de Castelló de la Plana

Tipus de document
:   Convocatòria

Descriptors 

:   * Castelló de la Plana
    * lluita contra incendis
    * personal de serveis
    * concurs administratiu
    * administració local

Convocatòria per a proveir en propietat, mitjançant oposició, sis places de bomber, vacants en la plantilla de funcionaris d'aquest ajuntament, pertanyents a l'escala d'administració especial, subescala serveis especials, classe extinció d'incendis, enquadrades en el grup D. [2001/X247]
  
La Comissió de Govern en sessió ordinària duta a terme el dia 1 de desembre de 2000, adoptà, entre altres, l'Acord de convocar sis places de Bomber per a proveir-les en propietat, de conformitat amb les ofertes d'ocupació pública per als exercicis 1999 i 2000 d'aquest ajuntament.
  
Nombre de places: sis.
  
Forma de selecció: oposició.
  
Bases: regiran les bases aprovades per la Comissió de Govern en sessió ordinària duta a terme el dia 1 de setembre de 2000, i publicades íntegres al Butlletí Oficial de la Província número 114, de 19 de setembre de 2000.
  
Drets d'examen: 2.000 pessetes, (Compte denominació: Oposicions i Concursos Ajuntament de Castelló de la Plana, entitat Bancaixa, c/c número 2077 0580 31 827007327).
  
Ordre d'actuació: l'ordre d'actuació dels opositors començarà per la persona el primer cognom de la qual comence per la lletra ?B?, segons el que estableix la Resolució de la Secretaria d'Estat per a l'Administració Pública, de 23 de febrer de 2000, i continuarà per ordre alfabètic.
  
Participants: els qui vulguen participar en les corresponents proves selectives, hauran de sol·licitar-lo mitjançant el model general d'instància, dirigida a l'alcalde en la Secretaria d'aquest ajuntament (Registre General), i hauran d'adjuntar-hi resguard justificatiu d'haver pagat els drets d'examen. Si el pagament s'efectuà mitjançant gir postal o telegràfic es consignarà el número de gir.
  
Per a ser admesos i prendre part en les proves selectives, a més de les circumstàncies personals, els sol·licitants hauran de manifestar en les instàncies que reuneixen tots i cadascun dels requisits exigits, referits sempre a la data d'expiració del termini indicat per a presentar-hi instàncies.
  
Termini: el termini de presentació de sol·licituds serà de vint dies naturals comptats a partir del dia següent de la publicació d'aquest anunci al Boletín Oficial del Estado.
  
Els successius anuncis es publicaran al Butlletí Oficial de la Província de Castelló, i al Tauler d'Anuncis d'aquest ajuntament d'acord amb la legislació aplicable.